Robert Adler

Robert Adler (4. joulukuuta 1913 – 15. helmikuuta 2007) oli itävaltalaissyntyinen keksijä. 

Adler syntyi Wienissä ja sai filosofian tohtorin arvon fysiikasta Wienin yliopistossa vuonna 1937. Hän muutti Yhdysvaltoihin ja aloitti vuonna 1941 työskentelyn Zenith Electronicsin tutkimusosastolla. 

Adlerilla oli hallussaan sankka joukko yhdysvaltalaisia patentteja, mutta hänen tunnetuimpana keksintönään pysyi kuitenkin nykyaikainen langaton kaukosäädin. 

Adler jäi eläkkeelle Zenithistä vuonna 1982, mutta toimi sen teknisenä neuvonantajana aina vuoteen 1999. Hänet palkittiin vuonna 1980 Edison-mitalilla, ja hänelle myönnettiin vuonna 1997 televisioalan Emmy-palkinto. Hän menehtyi korkean iän mukanaan tuomiin sydänvaivoihin hoivakodissa Boisessa Idahossa 93-vuotiaana. 

Yhdysvaltalaiset keksijät
Primetime Emmy -palkinnon saajat
Vuonna 1913 syntyneet
Vuonna 2007 kuolleet